
___________________________________________________________________________

На основу члана 138. став 1. Устава Републике Србије
 и члана 31. став 2. Закона о Заштитнику грађана
, у поступку контроле законитости и правилности рада Министарства просвете, науке и технолошког развоја и Завода за унапређивање образовања и васпитања, покренутог по притужби Љ. Д. из Ниша, Заштитник грађана  
УТВРЂУЈЕ
Завод за унапређивање образовања и васпитања начинио је пропуст у раду на штету права детета тако што више од две године од доношења Закона о основном образовању и васпитању
 и поред више захтева Министарства просвете, науке и технолошког развоја није израдио нови наставни план и програм за други циклус основног образовања и васпитања ради његовог усаглашавања са законом. 

Министарство просвете, науке и технолошког развоја начинило је пропустe у раду, тако што:

· више од две године од доношења Закона о основном образовању и васпитању није усагласило Правилник о наставном плану и програму за други циклус основног образовања са овим законом
,

· није предузело мере према Заводу за унапређивање образовања и васпитања због вишегодишњег непоступања по захтевима Министарства просвете, науке и технолошког развоја за изменом наставних планова и програма за други циклус основног образовања.
Услед пропуста Министарства просвете, науке и технолошког развоја и Завода за унапређивање образовања и васпитања, ученици другог циклуса основног образовања принуђени су да већ трећу школску годину похађају већи број часова у току једне недеље него што то предвиђа Закон о основном образовању и васпитању.

 На основу Уставом и законом прописаних овлашћења, Заштитник грађана упућује Министарству просвете, науке и технолошког развоја и Заводу за унапређивање образовања и васпитања следеће:
П Р Е П О Р У К Е
I

Потребно је да Министарство просвете, науке и технолошког развоја, Завод за унапређивање образовања и васпитања и Национални просветни савет, без одлагања, приступе изради новог наставног програма за други циклус основног образовања и васпитања. 
II

Потребно је да Министарство просвете, науке и технолошког развоја,  до доношења новог наставног плана и програма за други циклус основног образовања и васпитања, обезбеди да ученици другог циклуса основног образовања похађају број часова који је прописан Законом о основном образовању и васпитању. 
III
Потребно је да Mинистарство просвете, науке и технолошког развоја предузме одговарајуће мере према Заводу за унапређивање образовања и васпитања због вишегодишњег непоступања  по захтевима Министарства просвете, науке и технолошког развоја а у циљу усклађивања наставног плана и програма са Законом о основном образовању и васпитању.

Министарство просвете, науке и технолошког развоја и Завод за унапређивање образовања и васпитања ће, у року од 60 дана од дана пријема овог акта, обавестити Заштитника грађана о предузетим мерама.
Р а з л о з и:

Заштитнику грађана притужбом се обратио Љ. Д. из Ниша, указујући да су ученици основних школа преоптерећени бројем часова које имају у току недеље као и да је то супротно позитивним прописима. Притужилац је указао да надлежни органи нису усагласили Правилник о наставном плану и програму са Законом о основном образовању и васпитању.

Заштитник грађана је, у складу са својим овлашћењима, затражио изјашњење Министарства просвете, науке и технолошког развоја (у даљем тексту: Министарство), а по добијању изјашњења покренуо поступак контроле законитости и правилности рада Министарства и Завода за унапређивање образовања и васпитања, те је утврдио следеће:

Чланом 59. Закона о основном образовању и васпитању се уређује оптерећење ученика и трајање часа. Одредбама овог члана прописано је да ученик у првом циклусу има до 20 часова наставе недељно, односно до четири часа наставе дневно и да ученик у другом циклусу има до 25 часова наставе недељно, односно до пет часова наставе дневно. 

Министарство просвете је 28. 05. 2014. године упутило Заводу за унапређивање образовања и васпитања (у даљем тексту: Завод) иницијативу за измену наставног плана и програма за други циклус основног образовања и васпитања
. Истим актом, Министарство је затражило од Завода да изнесе стручно мишљење о поднетој иницијативи најкасније до 30. 6. 2014. године. Касније упућеном ургенцијом рок је продужен до 11. 8. 2014. године.

У одговору
, Завод  је навео да ће приступити изменама наставног плана и програма за други циклус основног образовања али не у року који је Министарство просвете, науке и технолошког развоја одредило.

Завод  није изменио наставни план и програм, а Заштитника грађана је обавестио да „интензивно ради на реализацији програма ‘Подршка развоју људског капитала и истраживања – Опште образовање и развој људског капитала’ скраћено назван ‘Развионица“, те да ће  „уколико се процени да оглед није прихватљив и да га не треба превести у систем, Завод у сарадњи са ресорним министарством приступити реализацији захтева да се наставни план и програм за други циклус основног образовања и васпитања, за ученике седмог и осмог разреда основне школе, усагласи са позитивним прописима и тиме смањи оптерећење ученика“
.

 Министарство је Заводу упутило  16. 12. 2015. године нову ургенцију
 којом је затражило од Завода да у што краћем року приступи измени наставног плана и програма.

*****

Приликом доношења ове препоруке Заштитник грађана се руководио одредбама   Закона о основном образовању и васпитању и Правилника о наставном плану и програму за други циклус основног образовања и наставном програму за пети разред основног образовања и васпитања
 

Закон о основном образовању и васпитању прописује да ученик у првом циклусу основног образовања има до 20 часова наставе недељно, односно до четири часа наставе дневно. Ученик у другом циклусу основног образовања има до 25 часова наставе недељно, односно до пет часова наставе дневно. Ученик у првом циклусу који стиче основно образовање и васпитање на језику националне мањине има до 23 часа наставе недељно, а у другом циклусу до 28 часова наставе недељно. 
У недељни број часова не урачунавају се часови из изборних предмета и ваннаставних активности. Часови наставе из изборних предмета могу се увећати до три часа недељно осталим активностима планираним школским програмом.

Правилник о наставном плану и програму за други циклус основног образовања  и наставном програму за пети разред основног образовања и васпитања прецизно наводи спецификацију броја часова по предметима за други циклус основног образовања и васпитања
, и то: 
	Ред. број
	А. Обавезни наставни предмети
	пети разред
	шести разред
	седми разред
	осми разред

	
	
	седмично
	годишње
	седмично
	годишње
	седмично
	годишње
	седмично
	годишње

	1.
	Српски језик
	5
	180
	4
	144
	4
	144
	4
	136

	2.
	Енглески језик
	2
	72
	2
	72
	2
	72
	2
	68

	3.
	Ликовна култура
	2
	72
	1
	36
	1
	36
	1
	34

	4.
	Музичка култура
	2
	72
	1
	36
	1
	36
	1
	34

	5.
	Историја
	1
	36
	2
	72
	2
	72
	2
	68

	6.
	Географија
	1
	36
	2
	72
	2
	72
	2
	68

	7.
	Физика
	 
	 
	2
	72
	2
	72
	2
	68

	8.
	Математика
	4
	144
	4
	144
	4
	144
	4
	136

	9.
	Биологија
	2
	72
	2
	72
	2
	72
	2
	68

	10.
	Хемија
	 
	 
	 
	 
	2
	72
	2
	68

	11.
	Техничко и информатичко образовање
	2
	72
	2
	72
	2
	72
	2
	68

	12.
	Физичко васпитање
	2
	72
	2
	72
	2
	72
	2
	68

	 
	УКУПНО: А
	23
	828
	24
	864
	26
	936
	26
	884

	 
	
	
	
	
	
	
	
	
	 

	Ред. број
	Б. Обавезни изборни наставни предмети
	пети разред
	шести разред
	седми разред
	осми разред

	
	
	седмично
	годишње
	седмично 
	годишње
	седмично
	годишње
	седмично
	годишње

	1.
	Верска настава / Грађанско васпитање
	1
	36
	1
	36
	1
	36
	1
	34

	2.
	Други страни језик
	2
	72
	2
	72
	2
	72
	2
	68

	3.
	Изабрани спорт
	1
	36
	1
	36
	1
	36
	1
	34

	 
	УКУПНО: Б
	4
	144
	4
	144
	4
	144
	4
	136

	 
	УКУПНО: А+Б
	27
	972
	28
	1008
	30
	1080
	30
	1020

	 
	
	
	
	
	
	
	
	
	 

	Ред. број
	В. Изборни наставни предмети
	пети разред
	шести разред
	седми разред
	осми разред

	
	
	седмично
	годишње
	седмично
	годишње
	седмично
	годишње
	седмично
	годишње

	1.
	Изборни предмет 
	1
	36
	1
	36
	1
	36
	1
	34

	2.
	Изборни предмет
	1
	36
	1
	36
	1
	36
	1
	34

	 
	УКУПНО: В
	2
	72
	2
	72
	2
	72
	2
	68

	 
	УКУПНО: А+Б+В
	28
	1008
	29
	1044
	31
	1116
	31
	1054


Заштитник грађана констатује неспорну чињеницу да Правилник прописује број часова већи од оног који је као максимални прoписао закон.

*****

Стандард добре управе не дозвољава нечињење и пасивност, већ тражи активан, ангажован став органа управе према обављању послова из свог делокруга и законито вршење тих послова ради остваривања циља због кога су органу дата јавна овлашћења. Заштитник грађана става је да неизвршавање, опструкција, игнорисање или било какво друго понашање органа управе које је формално или суштински несагласно са важећим правним прописима, пример лоше управе.
Начела владавине права и начела добре управе не дозвољавају никоме, а посебно органима јавне власти, да одбију поступање по иницијативи коју је поднео орган који је надлежан. Таква врста волунтаризма и арбитрарност – да ли ће и по којој одлуци надлежног органа поступити обавезани орган јавне власти – правни систем не приближава пуној примени начела владавине права, већ га напротив од овог принципа удаљава, вишеструко угрожавајући и кршећи права грађана и начела добре управе. Посебно треба имати у виду да штету због таквог поступања управе сносе деца као и да она не може бити надокнађена већ само исправљена у наредном периоду.
Услед пропуста надлежних органа на снази су већ две године одредбе подзаконског акта чије су одредбе у супротности са законом.  Последице кршења закона од стране просветних власти сносе – ученици, који већ две школске године похађају наставу у фонду часова који превазилази законски максимум. 

Министарство је у више наврата захтевало од Завода да приступи измени плана и програма. Завод је међутим тај захтев одбио, због пројекта на коме ради. Завод је додатно, поставио неуспешност пројекта као услов за измену плана и пpoграма у циљу његовог усаглашавања са законом и најбољим интересима ученика, чиме је одлучио да игнорише одредбе закона и своју обавезу да се у свом раду руководи начелом законитости. Такво самовољно и арбитрарно поступање Завода није наишло на одговарајући одговор Министарства, као органа надлежног и одговорног за поштовање закона у области образовања и васпитања. Имајући у виду да Завод обавља послове  као поверене, Министарство је дужно да благовремено и ефикасно предузима одговарајуће мере на које је овлашћено као орган надлежан за спровођење просветних закона када Завод посао не обавља или то чини неефикасно, неблаговремено или неправилно. 
На основу свих утврђених чињеница и околности, Заштитник грађана је, применом чл. 31. ст. 2. Закона, дао препоруке Министарству просвете, науке и технолошког и Заводу за унапређивање образовања и васпитања у циљу отклањања пропуста у раду, законитог, правилног и ефикасног остваривања и заштите права детета и ученика, унапређења рада органа управе и спречавања даљих пропуста у будућности.
ЗАМЕНИЦА ЗАШТИТНИКА ГРАЂАНА

Гордана Стевановић

Доставити:

-Министарству просвете, науке и технолошког развоја

- Заводу за унапређивање образовања и васпитања
-Националном просветном савету
- притужиоцу
�  ,,Сл. гласник РС“, бр. 98/06


�  ,,Сл. гласник РС“, бр. 79/05 и 54/07


�  ,,Сл. гласник РС“ бр. 55/2013


�  „Сл. гласник РС - Просветни гласник“ бр. 6/07, 2/10, 3/11, 1/13 и 4/13


� акт Министарства бр. 011-00-00111/2014-06 од 28. 5. 2014. године


� бр. акта 1029/2014 од 29. 7. 2014. године


� бр. акта 1584/2015


� бр. акта 07-00-01434/2015-06 од 16. 12. 2015. године


�„Сл. гласник РС - Просветни гласник“ бр. 6/07, 2/10, 3/11, 1/13 


� чл. 59. Закона о основном образовању и васпитању


� чл. 4. Правилника

